1920年（日本大正九年）2月12號，李香蘭出世喺中華民國奉天省（而家：中華人民共和國遼寧省）嘅煤礦鎮奉天北煙臺。老豆山口文雄出身自日本佐賀縣，喺南滿洲鐵道（滿鐵）教中文，老母亞衣（アイ；舊姓石橋）出身自日本福岡縣，佢哋爲個女起名做「淑子」。佢喺奉天（而家：瀋陽）同北平（而家：北京）度大。本籍佐賀縣杵島郡北方町（而家：武雄市）。